Scandalul politic privind naționalizarea pensiilor private: fosta șefă NN Pensii, care își avertizase clienții, a câștigat procesul cu arbitrul pieței asigurărilor

Raluca Țintoiu, fost director general al NN Pensii, a câștigat marți procesul cu ASF (arbitrul pieței asigurărilor) și a obținut anularea interdicției de a conduce un fond de pensii private, transmit HotNews.ro și Profit.ro. Țintoiu, fost director general al NN Pensii, primise anul trecut de la ASF o amendă de 100.000 de lei și interdicția pe viață.

Decizia nu este definitivă, ASF putând face recurs.

Reamintim că în aprilie 2017 compania NN Pensii și-a pus în gardă clienții cu privire la o posibilă naționalizare a pilonului II de pensii, moment în care Liviu Dragnea a cerut ASF să ia măsuri. ASF s-a conformat imediat, dar evenimentele ulterioare au dovedit că NN a avut dreptate: discuția despre naționalizarea pensiilor a fost purtată public atât de Guvernul Grindeanu, cât și de Guvernul Tudose.

Foto: Raluca Țintoiu (Sursa ING)